  Виталий Пронин Н. Агафонов пусъемын «За заслуги перед Отечеством» орденлэн II степенё медаленыз.Эгра ёросысь «Зуринский агрокомплекс» огазеяськонлэн гаражаз ӝужыт, таза мугоро воргоронэн пумиським. Со вылэм Николай Агафонов, Эгра ёросысь одӥгез устоез механизатор, нянь будэтӥсьёслэн ӵошатсконазы арысь аре вормись.Кыӵе гинэ техника солы уг оско, эшъёссэ котьку азьпалтэ. Соин ик, вылды, Николай Валерьевич данъяськыса шуэ:- КСК комбайнлэн руль сьӧраз гинэ ӧй пуксьылы на. Ужай ДТ-75, Т-40, ЮМЗ, Т-150 тракторъёсын, нош туэ ӵыжак-выль МТЗ-82 сётӥзы. Таӵе ӟеч техникаен кемалась ужаме потэ ни вал. Малпанэ быдэсмиз.Н. Агафонов вордскемын Ита шур дурысь чебер Турел гуртын. Улыны выжиз Оник-Йырыме, ӟеч корка пуктӥз. Галина кышноез скал кыске. Саша пиез, огдыре ужаса, Ижысь гурт удысъя кун академиез туэ йылпумъя. Инженер-электрик луоз. Катя нылыз Зураысь нылпи садын крезьгурлы дышетэ. Дэбесысь педтехникум бере Глазовысь пединститутэз быдтэ ни.Николай Агафонов бад-ӟым семьяын будэмын. Тятяез Валерий Андреевич быдэс улонзэ «Зуринский» совхозын ужаз, устоез механизатор вал. Пусъемын «За заслуги перед Отечеством» орденлэн II степенё медаленыз.Николай Валерьевич но палэнэтӥ шуд утчаса ӧз ветлы. Вань гурт ужъёсты гажаса быдэсъяз. Юнме шат солы сётэмын «Удмуртиысь гурт удысысь дано ужась» ним, Россиысь Гурт удысъя министерстволэн Данъян грамотаез, нош та нуналъёсы Россилэн Президентэз пусйиз «За заслуги перед Отечеством» орденлэн II степенё медаленыз.Геннадий Романов. Теги: Адемкарымон Эгра  